
Az írásbeliség szerepének minimalizálása az angol nyelvoktatásban: Dogme tanítás

A jelen elméleti írásmű az írásbeliség minimalizált szerepét tárgyalja az angol nyelvtanításban, elsősorban egy “Dogme” tanításnak nevezett újkeletű módszerre koncentrálva, ami szándékoltan elhagyja a tankönyvet és más nyomtatott anyagokat, és ilyen módon a szóbeliséget állítja előtérbe az írásbeliséggel szemben. A Dogme tanítás jelentőségének megtárgyalása után a módszer a tanuló-központú megközelítés fényében kerül elemzésre, kiemelve és értékelve a hasonlóságokat és különbségeket. Ezeknek forrása a Dogme tanítás elkötelezettsége egy párbeszédes tanulási stílus felé, illetve a harmadik fél által gyártott tananyagok korlátozása, és, hogy a tantermet megfosztja a basáskodó technikától. 
A Dogme tanítás egy szélsőséges álláspontként jelenik meg a nyelvtanításban, ami drasztikus szakításra bíztat az elterjedt osztálytermi gyakorlattal. Emiatt a Dogme értelmezhető kihívásként az angol nyelvtanítás szakmai közössége felé, azzal a törekvéssel, hogy rávezessen tanárokat és alkalmazott nyelvészeket egyaránt, hogy kritikus szemmel újragondolják legalapvetőbb meggyőződéseiket a nyelvoktatással kapcsolatban. 
Végül a Dogme tanítás természetéből adódó kihívásairól esik szó, a módszerre adott szakmai reakciók áttekintésén keresztül, bemutatva mind a módszerrel kapcsolatos fenntartásokat mind a Dogme tanításban rejlő, elismert lehetőségeket.



